**ORDIN**

**nr. …………. din …………..**

**pentru modificarea Ordinului nr.6436/2017 pentru aprobarea ”Ghidului Solicitantului condiții specifice de accesare a FONDURILOR - Proiect Tehnologic Inovativ pentru**

**Programul Operațional Competitivitate 2014-2020**

Având în vedere prevederile Regulamentului (UE) nr.1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului publicat în Jurnalul Oficial al Uniunii Europene, seria L, nr. 347 din 20 decembrie 2013,

Având în vedere prevederile art. 1 din Ordonanța de urgență a Guvernului nr.1/2018 pentru stabilirea unor măsuri în domeniul administrației publice centrale și pentru modificarea și completarea unor acte normative, aprobată prin Legea nr.147/2018,

Ținând cont de prevederile art. 4 lit. c) din Hotărârea Guvernului nr. 398/2015 pentru stabilirea cadrului instituțional de coordonare și gestionare a fondurilor europene structurale și de investiții și pentru asigurarea continuității cadrului instituțional de coordonare și gestionare a instrumentelor structurale 2007-2013, cu modificările și completările ulterioare, precum și de prevederile Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare,

În temeiul prevederilor art. 14 alin. (5) din Hotărârea Guvernului nr. 52/2018 privind organizarea și funcționarea Ministerului Fondurilor Europene, cu modificările ulterioare,

Luând în considerare Referatul de aprobare nr. ........../............. al proiectului de ORDIN al ministrulului fondurilor europene pentru modificarea Ordinului nr. 361/2018 pentru aprobarea Ghidului Solicitantului aferent Acțiunii: 1.1.2 Dezvoltarea unor rețele de centre CD, coordonate la nivel național și racordate la rețele europene și internaționale de profil și asigurarea accesului cercetătorilor la publicații științifice și baze de date europene și internaționale Tip de proiect: Proiecte de tip CLOUD și de infrastructuri masive de date, aferent Axei prioritare I, Prioritatea de investiții 1a Îmbunătățirea infrastructurilor de cercetare și inovare și a capacităților pentru a dezvolta excelența în materie de CDI și promovarea centrelor de competență în special a celor de interes european, Obiectiv Specific : O.S.1.1 Creșterea capacității de CDI în domeniile de specializare inteligentă și în sănătate, Programul Operațional Competitivitate 2014-2020,

Ministrul fondurilor europene, emite următorul:

**ORDIN:**

Art. I – Ghidului Solicitantului condiții specifice de accesare a FONDURILOR - Proiect Tehnologic Inovativ pentru Programul Operațional Competitivitate 2014-2020 aprobat prin Ordinul ministrului fondurilor europene nr.6436/2017, cu modificările și completările ulterioare se modifică și se completează după cum urmează:

La capitolul 1. Informații despre apelul de proiecte, subcapitolul 1.6 Indicatori, se va modifica secțiunea Indicatori prestabiliți de realizare și va avea următorul cuprins:

” Indicatori prestabiliți de realizare – se vor selecta cel puţin indicatorii obligatorii menţionaţi mai jos:

- CO01 - Număr de societăți sprijinite, indicator obligatoriu;

- CO24 - Număr de noi cercetători în entitatea care beneficiază de sprijin (locuri de muncă nou;

create și ocupate) - (echivalent normă întreagă)\*;

- CO27 - Investiții private combinate cu sprijinul public pentru proiecte de inovare sau de C&D\*\* (euro), indicator obligatoriu;

- CO28 - Număr de societăți care beneficiază de sprijin pentru introducerea de noi produse pe piață, indicator obligatoriu;

- 3S7 - Cereri de brevete rezultate din proiect (număr) – [publicate în BOPI sau în reviste echivalente din alte țări]

Nota:

\*) Posturi nou create pentru activități de cercetare-dezvoltare. Posturile trebuie să fie o consecință a implementării sau finalizării proiectului. Posturile trebuie să fie ocupate și să crească numărul total al

posturilor de cercetare din organizația/ întreprinderea respectivă.

\*\*) Valoarea contribuției private în proiecte eligibile si neeligibile. Valorile vor fi calculate la cursul inforeuro din luna anterioara depunerii cererii de finanțare.

Indicatori suplimentari de realizare - se vor selecta în funcţie de relevanţa pentru proiect:

- Locuri de muncă nou create, altele decât pentru cercetători, în entitatea sprijinită

- Număr de produse noi introduse pe piață

- Număr de produse îmbunătățite introduse pe piață

- Număr de tehnologii noi sau îmbunătățite\

-Specialiști din străinătate angajați în proiect (număr)

Indicatori suplimentari de rezultat - se vor selecta în funcţie de relevanţa pentru proiect:

- Publicații științifice rezultate din proiect (număr articole)

- Cifra de afaceri (lei)

- Număr de contracte rezultate din proiect

- Număr propuneri de proiecte depuse pentru Orizont 2020

Art. II – Prevederile prezentului ordin intră în vigoare începând cu data publicării acestuia, pe site-ul www.fonduri-ue.ro, cu indicarea în clar a datei respective.

Art. III – Direcția Generală Programe Europene Competitivitate din cadrul Ministerului Fondurilor Europene va duce la îndeplinire prevederile prezentului ordin.

**MINISTRUL FONDURILOR EUROPENE**

**Roxana MÎNZATU**